text: Fiskaaling kannar laksatrivnað á harðbalnum økjum
text: #000001
text: - Tað, sum vit vita er, at laksur hevur tað við at svimja ímóti rákinum, tá tað rekur hart. Spurningurin er so, hvussu hann ber seg at í stórari aldu
text: #000002
text: Í samstarvi við norskt granskingarsamtak hevur Fiskaaling sett í verk eina verkætlan, ið hevur til endamáls at kanna trivnaðin hjá laksi, sum verður settur út á harðbalin aliøki.
text: #000004
text: Verkætlanin nevnist "Salmon and the Surf” og snýr seg um, hvussu laksur trívist og ber seg at í alibrúkum við nógvari aldu. Í stóran mun er verkætlanin fíggjað av Exposed, sum er eitt norskt granskingarsamstarv, har granskingarstovnar og alifyritøkur samstarva um at útvega nýggja vitan um aling á harðbalnum økjum.
text: #000006
text: Talan er um at eygleiða laksin við eitt nú videotólum og ekkoloddi og harvið fáa staðfest, hvussu laksurin háttar sær á harðbalnum økjum í mun til øki, har høg alda og streymur ikki hava so stóra ávirkan á umhvørvið hjá laksinum.
text: #000007
text: - Tað, sum vit vita er, at laksur hevur tað við at svimja ímóti rákinum, tá tað rekur hart. Spurningurin er so, hvussu hann ber seg at í stórari aldu. Fyribils halda vit, at hann svimur djúpri og kanska trunkar seg saman longur niðri í sjónum, og hetta kann ávirka trivnaðin. Endamálið er at skráseta atferðina hjá laksinum og eisini fáa staðfest, hvussu trivnaðin er, sigur Ása Johannesen, granskari á Fiskaaling.
text: #000008
text: Umframt video- og ekkólodskanningar verður talan verður um gera eina røð av øðrum eygleiðingum. Eitt nú í mun til fjaðraslit, roðslutap, hvussu skjótt laksurin svimur, um hann er í eini støðugari torvu ella hevur lyndi til at spjaða seg, hvussu skjótt hann veksur, og so framvegis.
text: #000009
text: - Um so er, at laksurin trunkar seg saman í botninum av aliringinum, tá stór alda er, kann ein loysn møguliga vera at gera nótirnar í aliringunum djúpri, so laksurin hevur rúm til at kava.
text: #000011
text: Fyrireikingaarbeiðið til kanningarnar hjá Fiskaaling er farið í gongd, og sjálvt feltarbeiðið fer at byrja í vetur á serliga útsettum alibrúki í Føroyum. Enn er tó ikki endalig støða tikin til, hvar hetta verður.
text: #000012
text: Samlaða talið á avlúsingum lítið tengt at lúsamarkvirðinum
text: #000017
text: Uppsjóvarkipini komin inn at kroka
text: #000019